Norwegian Hull Club

Norwegian Hull Club – Gjensidig Assuranseforening (NHC) er et gjensidig forsikringsselskap som har til formål å drive direkte gjensidig skade­forsikrings­virksomhet innen sjø- og transport­forsikring, gjenforsikrings­virksomhet samt virksomhet som naturlig henger sammen med forsikringsvirksomhet.

NHCs hovedkontor er i Bergen, og selskapet har ytterligere kontorer i Oslo og London. Norwegian Hull Club er medlem av Central Union of Marine Underwriters (CEFOR), og International Underwriting Association (IUA).

 Historie 
I Norge så sjøassuranseforeninger dagens lys i 1806. Langesundfjordens Skibs Assuranceforening (senere omdøpt til Den Første norske Assuranceforening) og Skibsassuranceforeningen i Arendal ble etablert i 1837.

På 1800-tallet var det en sterk øking i produksjon av dampskip hos rederier over hele landet, hvor Bergen opplevde den største oppgangen. For å møte etterspørselen ble Bergen Dampskibs-Assuranceforening etablert i 1879, og etterfølgende Skibsassuranceforeningen Vidar i 1895 som hadde sitt hovedkontor på Østlandet.

I 1937 slo Bergen Assuranceforening og Bergens Dampskibs-Assuranceforening seg sammen til Bergen Hull Club. Fjorten år etter, i 1951, ble flere assuranseselskap på Øst- og Sørlandet slått sammen til UNITAS, ledet av Skibsassuranceforeningen Vidar. I etterfølgende år sluttet samtlige assuranseselskap på Sør-Østlandet seg til UNITAS, som dermed ble ledende assurandør for nærmere 900 skip.

Den 1. januar 2001 slo Bergen Hull Club og UNITAS seg sammen, og etablerte Norwegian Hull Club.

I 2016 åpnet selskapet kontor i London

 Organisasjon 
Norwegian Hull Club er et gjensidig assuranse­selskap, og eies i sin helhet av forsikringstakerne. Selskapet er organisatorisk inndelt i styre, representantskap, valgkomité og generalforsamling. Generalforsamlingen er selskapets øverste organ.

Norwegian Hull Club forsikrer mer enn 9000 unike skip og enheter, og opererer som hoved­assurandør for over 5000 av disse.

Norwegian Hull Club fikk karakteren A i Standard & Poor's Rating Services juni 2024.

 Referanser 

 Eksterne lenker 
 www.norclub.com

Kategori:Etableringer i 2001
Kategori:Norske sjøforsikringsselskaper